cyanic-selkie/wikianc huggingface dataset:
Suovalkku
Levinneisyys
Suomessa suovalkkua tavataan harvinaisena lähes koko maassa pohjoisinta Lappia lukuun ottamatta. Vuonna 2019 tehdyssä uhanalaistarkastelussa se luokiteltiin silmälläpidettäväksi. Luokituksen perusteluksi annettiin muun muassa yksilöiden määrän vähentyminen ja elinympäristöjen pieneneminen.
Kesäolympialaiset 2016
Hakuprosessi
Kisojen hakuprosessi alkoi 16. toukokuuta 2007. 13. syyskuuta 2007 Kansainvälinen olympiakomitea julisti seitsemän hakijakaupungin nimet: Baku, Chicago, Doha, Madrid, Praha, Rio de Janeiro ja Tokio. Näiden joukosta KOK:n johtoryhmä valitsi 4. kesäkuuta 2008 Chicagon, Madridin, Rio de Janeiron ja Tokion lopullisiksi ehdokaskaupungeiksi.
KOK:n jäsenet valitsivat isäntäkaupungin komitean 121. istunnossa Kööpenhaminassa 2. lokakuuta 2009. Chicago putosi ensimmäisellä äänestyskierroksella ja Tokio toisella, joten lopullinen valinta tehtiin Rio de Janeiron ja Madridin välillä.
Suovalkku
Elinympäristö
Suovalkkuun voi törmätä monenlaisilla, keskiravinteisilla soilla, kuten letoilla, lammenrantanevoilla ja nevarämeillä. Se viihtyy erityisesti rimpien reunoissa ja välikköpinnoilla sekä lampien reunuksissa. Usein sen kukinta-aikaan kasvista on näkyvissä ainoastaan kukkavarsi, sillä rahkasammal on kasvukauden aikana kasvanut pientä kämmekkää nopeammin, peittäen sen lehdet.
Suovalkku on monin paikoin kärsinyt soiden ojituksista ja turvetuotannosta, mutta on Suomessa vielä paikoin melko tavallinen.
Kesäolympialaiset 2016
Tapahtumapaikat
Kisojen avajais- ja päättäjäisnäyttämönä toimi Maracanã, jolla pelattiin myös jalkapalloturnausten loppuottelut. Yleisurheilukilpailut käytiin Estadio Olimpico Nílton Santósilla, joka katon romahdusvaaran vuoksi suljettiin etuajassa, keväällä 2013 avautuakseen laajennustöiden jälkeen syksyllä 2015. Jalkapallo-otteluita pelattiin Maracanan ja Estadio Olimpicon lisäksi viidellä vuoden 2014 MM-kilpailuiden stadionilla. Järjestäjiä olivat siis Rio de Janeiron lisäksi Belo Horizonte, Brasília, Manaus, Salvador ja São Paulo.
Lajit
Olympialaisissa kilpailtiin kaikkiaan 28 urheilumuodossa. Uusina lajeina Lontoon olympialaisiin verrattuna mukana ovat golf ja rugby sevens, jotka KOK hyväksyi istunnossaan 9. lokakuuta 2009.
Osallistujat
Vuonna 2016 KOK:lla oli 206 jäsenmaata. Uusimmat jäsenet ovat Kosovo ja Etelä-Sudan, jotka osallistuivat ensimmäistä kertaa olympialaisiin.
Ensimmäistä kertaa olympialaisissa nähtiin myös pakolaisurheilijoiden joukkue. Euroopan pakolaiskriisin takia KOK päätti kutsua Rio de Janeiron olympialaisiin parhaat pakolaisurheilijat. KOK odotti, että pakolaisurheilijoiden joukkue tulisi koostumaan 5–10 urheilijasta.
thumb|center|upright=2.8|Osallistujat urheilijoiden mukaan.
Mitalitaulukko
Kisojen menestyksekkäin maa oli Yhdysvallat.
Kisoista pois suljetut maat lajeittain
Venäjä suljettiin pois kisojen yleisurheilusta ja painonnostosta toistuvien dopingsyytösten vuoksi. Samoin Bulgaria, Kazakstan ja Valko-Venäjä olivat suljettu pois kisojen painonnostosta. Venäjän olympiakomitea ja 68 yksittäistä yleisurheilijaa kuitenkin valittivat Urheilun kansainväliseen vetoomustuomioistuimeen CASiin saadakseen poikkeusluvan Rioon, jos olisivat pystyneet todistamaan, etteivät olleet mukana Venäjän laajamittaisessa dopingohjelmassa. Valitus kuitenkin hylättiin 21. heinäkuuta CASissa ja alkuperäinen päätös jäi voimaan. Samalla viikolla mietittiin jopa koko Venäjän joukkueen sulkemista olympialaisista järjestelmällisestä dopingin käytöstä, mutta KOK päätti 24. heinäkuuta sulkea ne venäläiset, joilla on mitä tahansa historiaa dopingin kanssa.
Dopingkäryt
Päätöspäivään 21. elokuuta 2016 mennessä kisoissa oli paljastunut seitsemän dopingkäryä. Dopingista jäivät kiinni muun muassa brasilialainen maantiepyöräilijä Kleber Ramos, kiinalainen uimari Chen Xinyi, moldovalainen meloja Sergei Tarnovtshi ja mongolialainen painonnostaja Chagnaadorj Usukhbayar.
Televisiointi
Suomessa kisat televisioi Yleisradio. Kisoista oli mahdollista katsoa kaikki tuotettava televisiosignaali suorana tai jälkilähetyksenä Rio Areena -nimisestä palvelusta, joka toimi myös ladattavana sovelluksena Android- ja iOS-alustoilla. Palvelussa ilmeni kuitenkin toimimattomuusongelmia jo ensimmäisenä virallisena kisapäivänä. Yle TV2 oli varattu kokonaan olympialaisten esittämiseen kisojen ajaksi. Lastenohjelmat Galaxi ja Pikku Kakkonen esitettiin kisojen ajan Yle Teeman puolella.
Rosetta
Rosetta voi viitata seuraaviin:
Chōonpu
Chōonpu tai bōsen  on japanin kielessä käytetty typografinen merkki, joka ilmaisee pitkää vokaalia. Sitä käytetään erityisesti katakana-tavuaakkosilla kirjoitettaessa. Se on yhden kanan tai kanjin pituinen vaaka- tai pystyviiva tekstin korkeuden tai leveyden keskikohdassa: vaakatekstissä se kirjoitetaan vaakaviivana ja pystytekstissä pystyviivana. Latinisoidussa japanissa chōonpu korvataan yleensä pituusmerkillä eli makronilla vokaalin yläpuolella, mutta sirkumfleksiä käytetään myös. JSL-romanisaatiossa käytetään kaksoisvokaalia. Chōonpu on eri merkki kuin viiva, ja se onkin yleensä erotettavissa siitä helposti.
Historia
Chōonpun käyttö yleistyi Edo-kaudella. Sen sanotaan saaneen alkunsa 引-kanjimerkin (”vetää”) oikeanpuolisesta viivasta.
Käyttö
Symbolia käytetään joskus myös hiragana-kirjoituksessa. Esimerkiksi rāmen-ravintoloiden kyltit kirjoitetaan välillä hiraganalla らーめん. Yleensä pitkää vokaalia ilmaisemaan käytetään hiraganalla kirjoitettaessa kuitenkin toista vokaalimerkkiä. Seuraavassa taulukossa on esitetty pitkän vokaalin kirjoittaminen hiraganalla ja katakanalla.
Japanese Industrial Standards -järjestelmässä chōonilla on paikka 213C, ja Unicodessa sillä on paikka 30FC.
IRC-botti
IRC-botti on botti, eli tietokoneohjelma tai skripti, joka on läsnä ja näkyy IRC:ssä normaalin käyttäjän tavoin, mutta joka toimii niin kuin tietokoneohjelma tai skripti.
Bottia voi ohjata sen omistaja ja hänen valtuuttamansa irkkaajat. Käytännössä tämä usein tarkoittaa sitä, että IRC-kanavalla on normaalilta käyttäjältä päällisin puolin näyttävä botti, joka suorittaa valtuutettujen käyttäjien haluamia toimintoja tietyillä komennoilla. IRC-botti voi asetuksistaan riippuen joko tarkkailla kanavan keskustelua siltä varalta, että joku oikea käyttäjä "sanoo" kanavan keskustelun keskelle repliikin, jonka IRC-botti tunnistaa joksikin komennokseen, tai vaihtoehtoisesti ottaa vastaan komentoja yksityisviesteinä oikeilta käyttäjiltä. Boteissa voi olla skriptejä, jotka voivat kertoa muille kanavan irkkaajille, milloin kysytty irkkaaja on viimeksi ollut kanavalla.
IRC-botit antavat kanavan valtuutetuille kanavaoperaattoreille automaattisesti tai salasanakyselyn jälkeen operaattoristatuksen aina, kun he saapuvat kanavalle. Irc-botit estävät ei-toivottujen käyttäjien pääsyä kanavalle kickeillä ja banneilla. IRC-botit voivat kontrolloida myös irkkaajien toimintaa estämällä ei-toivotut tilanteet kuten floodaus, join-flood, idlaus, ei-toivottujen sanojen sanominen, ei toivottujen lempinimien (nick) käyttö, yms.
IRC-botit voivat kontrolloida kanavan topiccia. Ne voivat asettaa sinne satunnaisia otsikoita tai asettaa valtuutettujen käyttäjien haluamia otsikoita.
IRC-bottien avulla voidaan tehdä graafisia tilastoja kanavan aktiviteeteista, kuten irkkaajien määrästä, kanavalla käytyjen keskustelujen vilkkaudesta, vuorokaudenajoista yms. Esimerkiksi java-kielellä tehty Piespy botti osaa piirtää kaavioita kanavan irkkaajien sosiaalisista suhteista.
Kanavan automaattisen ylläpidon ja käyttäjien hallinnan sekä informatiivisten tilastojen tekemisen ja lokien keruun lisäksi boteissa voi olla alkeellista tekoälyä, jonka avulla ne voivat keskustella käyttäjien kanssa.
Käyttäjätietokanta
Boteissa on käyttäjätietokanta, jonka avulla botit muistavat kanavalla käyneet irkkaajat. Tietoihin talletetaan tavallisesti vähintään nick, host ja käynnin aikaleima. Irkissä käyttäjät tunnistetaan nimimerkin ja hostin perusteella. Näiden tietojen lisäksi tietokannassa voi olla erillinen handle, jonka käyttäminen sallii samalle tunnukselle useamman eri lempinimen käytön.
Käyttäjätietoihin talletetaan myös irkkaajan oikeustaso kanavalla ja botin suhteen. Näillä oikeustasoilla määritellään, kenellä on oikeus käyttää botin palveluja, kenellä on oikeus olla kanavaoperaattorina, kenellä on puheoikeus (moderoidulla) kanavalla tai mitä tahansa muuta oikeuksiin liittyvää.
Kanavatietokanta
Boteissa on tiedot myös kanavista, joita botti hallitsee tai seuraa. Kanavien tiedoissa on määritelty rajat erilaisille floodeille. Floodeja ovat kanavalle suolletun tekstin tulva, kanavalleliittymistulva, actiontulva, lempinimenvaihtotulva, kanavaltapoistumistulva (harvinainen). Kanavakohtaisiin asetuksiin kuuluu myös idle-aika. Se on aika, jonka käyttäjä voi olla kanavalla puhumatta mitään. Sen jälkeen botti potkaisee irkkaajan ulos. Näin estetään kanavalla roikkumiset.
Kehittyneemmissä bottijärjestelmissä voidaan kanavakohtaisesti määritellä, jaetaanko käyttäjätiedot bottien kesken, toimivatko botit aggressiviisesti, rangaistaanko ystäviä vastaan kapinoivia, yms.
Boteissa voi olla myös muita tietokantoja, joita käytetään skripteillä.
Skriptit ja moduulit
Erilaisilla skripteillä ja moduuleilla lisätään IRC-botin toiminnallisuutta halutuksi. Skripteissä käytetään yleensä tapahtumapohjaista ohjelmointikieltä. Tällainen kieli on esimerkiksi Eggdropissa käytetty TCL. Tapahtumapohjaisissa skripteissä tehdään toimenpide silloin kun jokin tapahtuma tapahtuu. Esimerkiksi joku tulee kanavalle.
Skriptejä voi tehdä itsekin, jos omaa perustaidot ohjelmoinnista. Näin kanavasta saa persoonallisen ja haluamallaan tavalla toimivan.
Toiminnan varmistaminen
IRC-botti on palvelu, jonka tulisi toimia jatkuvasti. Sen pitää ensinnäkin toimia palvelinkoneella, joka on jatkuvasti päällä ja jatkuvasti yhteydessä Internetin välityksellä IRC-verkkoon/verkkoihin. Jatkuvuutta estävät monet tekijät kuten IRC-palvelimen splitit, IRC-palvelimen uudelleenkäynnistys, IRC-palvelimen sammutus, IRC-botin palvelinkoneen uudelleenkäynnistys, IRC-botin palvelinkoneen sammutus, yms.
Jotta IRC-botti toimisi ilman jatkuvaa ylläpitoa, sillä tulee olla seuraavat ominaisuudet:
Kun nämä ovat kunnossa, botti toimii automaattisesti ilman aputoimenpiteitä aina silloin kun se vain on mahdollista.
Botnet
Botnetit ovat IRC-bottien verkkoja, joiden avulla linkitetään kaksi tai useampi botti yhteen. Toinen IRC-kanavalla oleva botti voi kutsua toisen botin invite-only -kanavalle tai avaimella suojatulle kanavalle, jolloin tulevaan bottiin ei tarvitse erikseen asettaa kulloistakin avainta. Botit voivat jakaa toisillensa käyttäjätiedot. Silloin bottien toiminta yhdellä kanavalla on yhtenäistä, eikä tule bottisotia. Laajemmissa kanavissa kaikkia botteja ei liitetä yhteen bottiverkkoon, sillä koko botnetin haavoittuminen haavoittaisi kanavan kaikki botit.
Botnetin botit voivat bannata käyttäjiä synkronoidusti.
Bottiverkkojen epäeettinen käyttö
Bottiverkkoja käytetään myös muihinkin tarkoituksiin kuin palveluiden toteuttamiseen IRC-keskustelukanavilla. Bottiverkkoja käytetään usein tietomurtojen yhteydessä, jossa tietokoneille annetaan käskyjä IRC-kanavalla. Bottiverkkoon mukaan orjakoneiksi kaapatuista koneista ylivoimaisesti suurin osa toimii Windows-käyttöjärjestelmällä. Yksi laajimmista bottiverkoista on (ollut) hollantilainen bottiverkko, jossa oli yli satatuhatta tietokonetta. Bottiverkkoja käytetään vain harvoissa tapauksissa taloudellisen hyödyn saamiseen. Bottiverkot ovat kuitenkin yksi nopeimmin kasvavista Internetin liiketoimintamalleista, sillä niitä voidaan myydä tai vuokrata, käyttää koneen omistajan huomaamatta.
Bottiverkon orjakoneita käytetään roskapostien spamminvälittäjinä, ja (tilaustyönä) palvelunestohyökkäyksiin. Bottikoneita käytetään myös phishing-kalasteluun ja väärennettyjen verkkopalvelujen pyörittämiseen. Bottiverkkoja on käytetty myös www-sivujen klikkauksien perusteella maksavien mainostajien huijaamiseen.
Bottiverkkoihin sovelletaan nykyisin p2p-verkon ominaisuuksia. Näiden hajautettujen verkkojen paikantaminen, seuraaminen ja hajottaminen on perinteisiä bottiverkkoja vaikeampaa.
Bottisota
Bottisodaksi nimitetään kahden tai useamman IRC-botin syklistä päättymätöntä toimintaa (deadlock), jossa toinen botti kumoaa toisen botin tekemän toimenpiteen. Tavallisin tällainen ristiriita on kanavaoperaattorin oikeuksien jakaminen jollekin irkkaajalle tai toiselle botille.
Botit, joilla on tekoälyominaisuuksia, voivat jopa keskustella keskenään älykkäästi. Todennäköisesti keskustelu päättyy jossain vaiheessa itsestään. Tätä ei kutsuta bottisodaksi.
Bottisotiin johtavia synkronoimattomia tilanteita voidaan vähentää käyttämällä kanavan eri botteja yhdistävää botnettia.
Franz Ferdinandin diskografia
Tämä on skotlantilaisen rockyhtye Franz Ferdinandin diskografia.
Studioalbumit
Listasijoitusten lähde:
Remixit
Muiden artistien remixaamia kappaleita Franz Ferdinandin virallisilla julkaisuilla
Tunis
Tunis on pohjoisafrikkalaisen Tunisian pääkaupunki Välimeren rannikolla. Vuoden 2014 väestönlaskennassa kaupungissa oli 638 845 asukasta.
Kaupungin lähellä sijaitsevat muinaisen Karthagon kaupungin rauniot.
Historiaa
Almohadien ja hafsidien hallitessa Tunisia 1100-luvulta 1500-luvulle kaupunkia pidettiin yhtenä islamilaisen maailman suurimmista ja vauraimmista. Hafsid-dynastian aikana Tunisista tuli Tunisian pääkaupunki. Se oli myös tärkeä Euroopan kaupan keskus. Osmanit valtasivat kaupungin 1534, minkä jälkeen kaupunki saavutti lähes itsenäisen aseman ja siitä tuli merirosvoilun keskus.
Huhtikuussa 1655 englantilainen amiraali Robert Blake hyökkäsi kaupunkia vastaan ja tuhosi mereltä käsin yhdeksän laivaa ja rannikkotykkejä.
Kaupunki oli ranskalaisten hallussa 1881–1956. Toisen maailmansodan aikana marraskuusta 1942 toukokuuhun 1943 kaupunki oli akselivaltojen hallussa, se oli heidän viimeinen tukikohtansa Afrikassa.
Hyvinkään rautatieasema (HKR)
Hyvinkään rautatieasema (lyh. Hkää, VR:n käyttämä lyhenne Hy) oli kapearaiteisen Hyvinkään–Karkkilan rautatien rautatieasema Hyvinkään kaupungissa, valtion rataverkolla sijaitsevan Hyvinkään rautatieaseman välittömässä läheisyydessä. Liikennepaikalla oli asemarakennuksena lipunmyyntitoimisto ja sen yhteydessä matkatavarasuoja.
Tunis
Historiaa
Arabiliiton päämaja oli Tunisissa 1979–1990.
Hyvinkään rautatieasema (HKR)
Hyvinkään–Karkkilan rautatien aseman ratapiha käsitti ainoastaan yhden raiteen, eikä siellä ollut lainkaan sivuraiteita. Liikenteenhoidollisesti tämä edellytti aina sitä, että Karkkilaan lähtevä juna oli peräytettävä Rauhalan ratapihalta asemalaiturin viereen. Henkilövaunuja myös säilytettiin asemarakennuksen edessä.
Tunis
Ilmasto
Vuoden kuumimmat kuukaudet ovat heinäkuu ja elokuu, jolloin keskilämpötila on yli 26 astetta. Sadetta saadaan 465 mm vuodessa, mutta kesäkuusta elokuuhun sadetta saadaan vain muutamia millimetrejä.
Talous
Tunisin tuotteita ovat tekstiilit, matot ja oliiviöljy. Matkailu on myös tärkeä tulonlähde kaupungille, ja se kuten talous yleensäkin kasvaa nopeasti.
Peter Opiyo
Peter Opiyo aloitti uransa kotimaansa Kenian sekä lainalla Intian pääliigassa. Suomeen Opiyo saapui kaudeksi 2014 ja onnistui heti ensimmäisellä liigakaudellaan vakiinnuttamaan paikkansa isossa roolissa pelaavassa kokoonpanossa. Jaron pudottua Veikkausliigasta kauden 2015 jälkeen Opiyon ura jatkui vuoden 2017 alusta Qatarissa Al-Markhiya FC:n riveissä. .
Llandaffin hiippakunta
Llandaffin hiippakunta on Walesin kirkon hiippakunta Etelä-Walesissa. Sen alueeseen kuuluu pääosa entisestä Glamorganin alueesta. Sen piispanistuin sijaitsee Llandaffissa, Cardiffin esikaupungissa.
1391 Carelia
1391 Carelia on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty suomalaisen maakunnan mukaan (Karjala, latinaksi Carelia).
Carelian likimääräinen läpimitta on 17 kilometriä. Kohde sijaitsee Auringosta suunnilleen 2,55 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden.
Lara Croft Tomb Raider: Elämän lähde
Lara Croft Tomb Raider: Elämän lähde (Lara Croft Tomb Raider: The Cradle of Life) on vuonna 2003 valmistunut yhdysvaltalainen toimintaelokuva, joka perustuu Tomb Raider -videopelisarjaan. Elokuvan on ohjannut Jan de Bont ja pääosassa Lara Croftia näyttelee Angelina Jolie. Elämän lähde on jatkoa vuoden 2001 elokuvalle Lara Croft: Tomb Raider.
Vaikka elokuva menestyi taloudellisesti heikommin kuin edeltäjänsä ja sai kriitikoilta lähes yhtä kriittisen tuomion, tuottajat olisivat olleet valmiita jatkamaan sarjaa kolmannella elokuvalla. Angelina Jolie ei kuitenkaan halunnut enää palata Lara Croftin rooliin.
Vuoden 1948 kesäolympialaisten mitalitaulukko
Vuoden 1948 kesäolympialaisissa oli mukana urheilijoita 59 eri maasta, jotka kilpailivat 136 eri tapahtumassa. Mitalitaulukon ensimmäinen oli Yhdysvallat.
Neil Robson
Neil Maxwell Robson (5. heinäkuuta 1928 Smithton, Tasmania – 14. joulukuuta 2013 ) oli australialainen liberaalipuolueen poliitikko. Hän istui vuosina 1976–1992 liittovaltion parlamentissa Bassin tasmanialaisesta vaalipiiristä.
Robson tuli kotimaassaan tunnetuksi kehittämästään ”Robson Rotation” -äänestyskäytännöstä. Hänestä tehtiin Australian ritarikunnan jäsen tammikuussa 2007.
Love over Gold
Love over Gold on brittiläisen rockyhtye Dire Straitsin neljäs studioalbumi. Se julkaistiin vuonna 1982. Albumi sisältää muun muassa yhtyeen suuren hitin ”Private Investigations”. Lover over Gold nousi Britannian albumilistan ykköseksi.
Shade, the Changing Man
Shade, the Changing Man oikealta nimeltään Rac Shade on sarjakuvahahmo, jonka Steve Ditko loi DC Comicsille vuonna 1977. Hahmo esiintyi ensimmäisen kerran omassa nimikkosarjakuvassaan Shade the Changing Man #1 kesäkuussa 1977. Hän on supersankari Meta-planeetalta, joka taistelee pahuutta vastaan ​​varastetun M-liivin avulla. Tämä luo vahvan voimakentän, joka antaa hänelle rajoitetun haavoittumattomuuden ja pakenemisen sen lisäksi, että hän heijastaa vääristyneen version hänen kuvastaan ​​kaikille vastustajille. Se on osoittanut kyvyn vääristää todellisuutta. Hän on ollut Suicide Squadin, Secret Sevenin ja Justice League Darkin jäsen.
Taustaa
Rac Shade, joka on salainen agentti metavyöhykkeen maailmasta, joka on lähellä Maata ulottuvuudesta, jonka välissä on nollavyöhyke, on lavastettu ja syytetty maanpetoksesta ja tuomittu kuolemaan. Erilaisten tapahtumien kautta Shade vietti jonkin aikaa maan päällä yrittäen puhdistaa nimeään käyttämällä haettua M-Liiviä (varastettua Miraco-liiviä), mutta kohtasi Meta-viranomaisten vastustusta jokaisessa kohdassa. Hänen nimeään selvitettiin pikkuhiljaa, mutta hän pysyi etsintäkuulutettuna, ja Shade jatkoi M-Liivin käyttöä. Shaden entinen morsian, Mellu Loron, halusi tappaa hänet jonkin aikaa, koska hän aiheutti räjähdyksen, joka lamautti hänen vanhempansa. Hänen äidillään, joka operoi mekaanista hirviötä nimeltä Supreme Decider (tai Sude), oli muita suunnitelmia.
Metaneilla on maapallolla etuvartio, jota kutsutaan Occult Research Centeriksi (O.R.C). Keskusta johti Wizor Lenon avustamana. Mellu johti sitä jonkin aikaa. O.R.C. toimii kertomalla absoluuttisen totuuden Metasta, jolle yleisöllä on taipumus nauraa. Kun Mellu haluaa tappaa Shaden, se, että muut, väkivaltaisemmat rikolliset, jotka vapautettiin kummallisessa onnettomuudessa Shaden vapauttaneen mellakan aikana, tulevat etusijalle, ärsyttää häntä suuresti ja saa hänet jättämään organisaation.
Kun tohtori Sagan näyttää Mellulle videonauhan todisteita siitä, että Shade on pelastanut hänet nollavyöhykkeen tappavalta osalta nimeltään Hulluuden alue (josta kukaan muu kuin Shade on liivin ansiosta poistunut kuluttamatta kaikkia ruumiillisia voimavarojaan huutaen), hän muuttaa mieltään Shadesta huolimatta siitä, että hän oli lopulta vanginnut hänet.
Viimeisessä numerossa presidentti Olonin kädet ovat sidottu maanpetossyytteen suhteen. Vaikka hän pitää Shadea syyttömänä, kunnes hänen kuolemantuomionsa kumotaan oikeudessa, hän on edelleen kuolemantuomion alla, kun eversti Kross kerää todisteita puolustuksekseen. Kaikkien näiden puolellaan hän (Shade) hyppää nollavyöhykkeelle ja hulluuden alue nielaisi hänet.
Shade päätyy asumaan hulluuden alueelle. Suicide Squad, poistuttuaan Nightshaden kotiulottuvuudesta, päätyy tänne ja Shade pystyy säätämään M-liivinsä niin, että hän voi teleportata itsensä ja joukkueensa Maahan.
Käyminen
Käyminen eli fermentaatio on aineenvaihduntareaktio tai -reaktiosarja, joita on useita eri tyyppejä. Käymisessä eliö pilkkoo orgaanisia yhdisteitä muiksi aineiksi (aineenvaihdunta- eli käymistuotteiksi) pelkistämällä ilman happea. Käymisen avulla tuotettu energia, joka on usein ATP:n muodossa, saadaan substraattitason fosforylaatiolla. Käyminen ei siis ole osa mitään elektroninsiirtoketjua, eikä osallistu joidenkin solukalvojen välisen protonipitoisuuseron luontiin ja tämän eron avulla suoritettavaan energian tuottoon. Eliö saa käymisellä energiaa joko suoraan tai useammin epäsuoraan. Jälkimmäisessä käyminen ylläpitää muita energiaa suoraan tuottavia aineenvaihduntareittejä. Käymisessä hajoavat orgaaniset yhdisteet voivat olla peräisin mm. glukoosista.
Shade, the Changing Man
Taustaa
O.R.C:n on ottanut haltuunsa tohtori Z.Z. ja Metan-rikollisten jengi. He toivovat voivansa käyttää paikkaa tukikohtana valloittaakseen Maan ja lopulta Metan. Shaden suunnitelma pysäyttää heidät on syrjäytynyt Infinite Earths -kriisin vuoksi ja juuttunut takaisin nollavyöhykkeelle. Lopulta joukkue pelastaa hänet.
Madejski Stadium
Madejski Stadium on jalkapallostadion Readingissa, Englannissa. Se toimii Reading Football Clubin kotistadionina. Stadion avattiin 22. elokuuta 1998 Readingin ja Luton Townin välisellä ottelulla, ja kotijoukkueen Grant Brebner sai kunnian olla stadionin ensimmäinen maalintekijä. "The Mad Stadilla" pelataan myös rugbyjoukkue London Irishin otteluita ja se toimii myös Readingin puolimaratonin maalina.
Shade, the Changing Man
Taustaa
Shaden toinen yritys pysäyttää Z.Z. onnistuu, vaikka Metanin viranomaiset haluavat silti pidättää hänet. Rick Flag vetää aseen esiin ja Shade saa lähteä joukkueen kanssa.
Käyminen
Käyminen voi eliöstä riippuen tapahtua hapettomissa tai hapellisissa oloissa.
Madejski Stadium
24 161 -paikkaisella stadionilla järjestetään myös musiikkitapahtumia. Stadionilla ovat esiintyneet muun muassa Red Hot Chili Peppers, Craig David, Elton John ja Girls Aloud.
Käyminen
Vastakohtana käymiselle ovat happea suoraan kuluttavat aineenvaihduntareaktiot ja jonkin elektroninsiirtoketjun osana olevat reaktiot. Jälkimmäiset voivat kuluttaa happea (O2) sitä pelkistäen, jolloin kyse on aerobisesta soluhengityksestä. Tätä tapahtuu mm. ihmisten mitokondrioissa. Elektroninsiirtoketjut voivat olla myös happea kuluttamattomia, jolloin kyse on anaerobisesta soluhengityksestä. Tällöin pelkistyy esimerkiksi sulfaatti-ioneita (SO42-, katso rikkibakteerit).
Luettelo Lumijoen julkisista taideteoksista ja muistomerkeistä
Luettelo Lumijoen julkisista taideteoksista ja muistomerkeistä sisältää Lumijoen kunnassa olevat pysyvät patsaat, muistomerkit ja muistolaatat.
Käyminen
Mikrobiologiassa käymisen määritelmä voi olla laveampi. Siitä puhutaan, kun soluja (mikrobeja, kasvi- tai eläinsoluja) kasvatetaan bioreaktorissa, jolloin ne muodostavat biomassaa tai joitakin aineita.
Madejski Stadium
Stadion on nimetty Reading FC:n puheenjohtajan John Madejskin mukaan.
Shade, the Changing Man
Taustaa
Shade epäili yhä enemmän joukkueen kanssa pysymisen viisautta. Joten kun Lashina (naamioituneena Herttuattareksi) tuli hänen luokseen tarjouksen kanssa palauttaa hänet kotiulottuvuuteensa kiertotien kautta Apokolipsiin, Shade suostuu tietämättä, mitä hänelle oli luvassa. Lopulta hänet pakotetaan kidnapaamaan Vixen sekä Kapteeni Bumerangi (vaikka hän ei juurikaan katunut jälkimmäisen sieppaamista). Shade tiesi, että hänen toimintansa olivat vääriä, mutta tunsi, että hänellä oli vähän vaihtoehtoja.
Käyminen
Etanolikäyminen
Kaksivaiheisessa etanolikäymisessä pyruvaatti hajoaa eliössä ensin asetaldehydiksi ja hiilidioksidiksi. Asetaldehydi pelkistyy sitten etanoliksi eli arkikielellä alkoholiksi. Pyruvaatti saadaan usein glukoosin glykolyysistä, jonka yhteydessä muodostuu 2 ATP:tä solun energialähteeksi. pienoiskuva|Leivinhiivan etanolikäyminen tuottaa hiilidioksidikaasua, joka muodostaa taikinaan ilmakuplia aiheuttaen siten sen kohoamisen. Hiivojen etanolikäymistä käytetään mm. tuottamaan etanolia alkoholijuomiin ja kohottamaan taikinoita käymisessä muodostuvan hiilidioksidin avulla.
Maitohappokäyminen
Maitohappokäymisessä pyruvaatti pelkistyy yksivaiheisesti laktaattidehydrogenaasi-entsyymin katalysoimana NADH:n avulla L- tai D-laktaatiksi eli maitohapon anioniksi. Pyruvaatti saadaan usein glykolyysistä. Maitohappokäymisessä ei muodostu hiilidioksidia toisin kuin kaksivaiheisessa etanolikäymisessä.
Shade, the Changing Man
Taustaa
Lashina petti hänet niin pian kuin mahdollista Apokolipsissa. Useat Shaden ystävistä, lentäjä Briscoe, siviili Flo Crowley (osa Task Force X -tukihenkilöstöä) ja konna Tohtori Valo kuolevat pian taistelussa Parademoneja ja Female Furiesia vastaan. Darkseid ilmestyy ja ratkaisee konfliktin lähettäen ryhmän ja sen kuolleet kotiin. Syyllisyydestä kärsivä Shade lähetetään takaisin kotiulottuvuuteensa. Sen jälkeen hänen olinpaikkansa on ollut tuntematon.
Peter Milligan ja Chris Bachalo muokkasivat hahmon myöhemmin yhdessä ensimmäisistä Vertigo-nimikkeistä. Molemmat Shaden versiot eroavat Shadesta, toisesta DC Comicsin -hahmosta. Shade, the Changing Man esiintyi myöhemmin Vertigo-comicsin julkaisemissa nimikkosarjakuvissaan jota julkaistiin 70 numeroa vuosina 1990-1996.
Käyminen
Maitohappokäyminen
Mm. ihmisillä ja muilla nisäkkäillä lihassolut voivat tuottaa energiaa maitohappokäymisellä, elleivät ne saa verenkierrosta riittävästi happea. Laktaatti kulkeutuu lihaksista veren mukana maksaan, jossa se muuntuu takaisin pyruvaatiksi (katso Corin sykli).
Maitohappokäymistä hyödynnetään ruokien valmistuksessa, kun maitohappobakteerien avulla valmistetaan juustoa, jogurttia ja hapatettuja vihanneksia, kuten venäläisiä suolakurkkuja tai hapankaalia.
Shade, the Changing Man
Taustaa
Vuonna 2011 Shade esiintyi Geoff Johnsin Flashpoint-minisarjassa ja sen oheis-minisarjassa Flashpoint: Secret Seven (kirjoittajana Peter Milligan) Secret Sevenin johtajana. Tämä Shaden versio perustuu visuaalisesti Vertigo-inkarnaatioon, mutta siinä on myös elementtejä hahmon alkuperäisestä Steve Ditkon iteraatiosta. Sarjassa Salama muuttaa vahingossa historiaa, mikä johtaa suuresti muuttuneeseen aikajanaan, joka kuvittelee monia hahmoja uudelleen. Täällä Shade on Secret Seven -nimisen sankariryhmän johtaja, johon kuuluvat Lumoojatar ja Ametisti, jalokivimaailman prinsessa. Kyborgi värvää Shaden ja muut osana pyrkimystä pysäyttää apokalyptinen sota Atlantiksen ja New Themysciran välillä.
Flashpointin jälkeen osana The New 52:ta (DC Comics -universumin uudelleenkäynnistys), Shade esiintyy yhtenä päähenkilönä Justice League Darkin ensimmäisessä tarinakaaressa, uudessa nimikkeessä, jonka on kirjoittanut Peter Milligan ja piirtänyt Mikel Janin. Kun hänen rakastajansa Kathy kuoli, Rac Shadea kiusattiin lähes hulluuteen saakka. Hän loi hänestä simulaakrin käyttämällä M-Liivin voimaa, joka oli hänen alkuperänsä jäänne Metan maailmasta. Hän suostui liittymään Justice League Darkiin Madame Xanadun pyynnöstä sen jälkeen, kun Lumoojatar erosi June Moonesta, ja hänellä oli ratkaiseva rooli Justice League Darkin taistelussa nousevia okkulttisia voimia vastaan. Samaan aikaan hän taisteli sisäistä taistelua viallisen M-Liivin kanssa, mikä antoi hänelle näkyjä epämuodostuneesta Kathysta. M-Liivin ylivoimaisten voimien ja hänen surunsa yhdistelmä johti henkiseen romahtamiseen, joka johti hänen lähtemiseensä joukkueesta.
M-Liivin vetämänä Madnessin alueelle, Shade yhdistyi Kathy-simulaakriin ja kertoi hänelle, ettei hän palaisi tiimiin, koska tulevat muutokset jättäisivät hänet vaille paikkaa heidän joukossaan. Rac Shade kuoli lopulta Shade, the Changing Woman #6 tarinassa lokakuussa 2018.
Lokakuussa 2016 DC debytoi uuden julkaisun: Young Animal. Yksi alkuperäisistä nimikkeistä on Shade, The Changing Girl, jossa on naispuolinen Metan nimeltä Loma, joka ihailee edesmennyttä Rac Shadea ja hänen runouttaan. Hän varastaa Madness Vestin museosta ja ottaa haltuunsa koomassa olevan teinitytön, nimeltä Megan Boyer, ruumiin maan päällä. Tämän uuden version takana olevaan luovaan tiimiin kuuluvat kirjailija Cecil Castellucci ja taiteilija Marley Zarcone. Maaliskuusta 2018 alkaen sarja vaihtoi nimeä kuten monet Young Animal -nimikkeet. Sen nimi on tällä hetkellä Shade, The Changing Woman. "Shade, the Changing Girl" lopetti esityksensä "Milk Warsin" tapahtumien aikana ja aloitti uudelleen nimellä "Shade, The Changing Woman", jota julkaistiin kuusi numeroa ja päättyi heinäkuussa. Nimenmuutoksen jälkeen kirjan sävy vaihtui introspektiivisempään, kun Loma jätti pikkukaupunkinsa ja matkusti useissa paikoissa, samalla kun kirja siirtyi myös edellisellä kierroksella esiteltyihin toissijaisiin hahmoihin. Tutkiessaan dissosioitumisen, masennuksen, muukalaisvihan, kohtalon ja syrjäytymisen teemoja Loma tapaa lopulta Rac Shaden, ja tarina saavuttaa täyden ympyrän yhdistääkseen edellisen Vertigo-inkarnaation.
Molemmissa nimikkeissä esiintyi myös Loman seuraaja River Johnson. Hän oli tavallinen teini-ikäinen hylkiö pienessä esikaupunkikaupungissa, jonne Loma Shade kuljetettiin M-Vestin varastamisen jälkeen. River sai tietää, että Loma oli naamioitunut muukalainen, ja hänestä tuli hänen ensimmäinen ystävänsä maan päällä ja hänen uskottunsa. Loman tavoin River on myös biseksuaali ja ensimmäinen musta henkilö, joka käytti aliasta Shade, the Changing Man saatuaan M-liivin itselleen.
Mukulaselleri
Mukulaselleri eli juuriselleri (Apium graveolens Rapaceum-ryhmä) on sellereihin (Apium) kuuluva kasvi. Mukulaselleriä on useita eri lajikkeita, esimerkiksi 'Balder', 'President' ja 'Alabaster'. Se on pyöreähkö ja rosoinen juures, joka korjataan myöhään syksyllä. Kasvaakseen onnistuneesti se vaatii pitkän kesän, sillä se on hidaskasvuinen. Samasta pellosta saa juurisadon vain ensimmäisenä vuotena. Kaksivuotisena kasvina selleri tuottaa toisena kasvuvuotenaan siemensadon. Sellerille tyypillisen tuoksun aiheuttavat ftalidit ja terpeenit.
Käyttö
Mukulaselleristä syödään juuri ja joskus myös lehdet. Juurimukulaa voidaan käyttää liemijuureksena, tai sitä voi laittaa esimerkiksi salaatteihin, patoihin, kastikkeisiin tai erilaisiin keittoihin ja gratiineihin. Lehdet voi myös kuivata tai pakastaa.
Kasvatus
thumb|left Mukulasellerin taimikasvatus kestää noin 55–70 päivää, ja se aloitetaan yleensä maaliskuussa. Sopiva lämpötila kasvuun on 18 celsiusastetta.
Varsinainen istutus avomaalle tapahtuu touko-kesäkuussa. Tämän jälkeen kasvuaikaa vaaditaan 105–115 päivää. Istutettaessa taimet asetetaan riveihin, joissa ne ovat 30–40 cm välein. Rivit ovat noin 50 cm etäisyydellä toisistaan. Mukulaselleri vaatii voimakkaan, tuoreen ja multavan maan, jossa on paksu multakerros. Korjuu tapahtuu yleensä lokakuussa.
Marquess
thumb|250px|Marquess vuonna 2008. Marquess on saksalainen popyhtye, joka perustettiin vuonna 2006 Hannoverissa. Yhtye laulaa kappaleensa pääasiassa espanjaksi. Yhtyeen jäsenet ovat Sascha Pierro (laulaja), Christian Fleps (koskettimet), Dominik Decker (kitara) ja Marco Heggen (koskettimet, basso).
6. maaliskuuta 2008 yhtye osallistui Saksan Euroviisukarsintoihin kappaleella "La Histeria".
Thekla
Thekla tai Tekla voi viitata seuraaviin:
Vuoden 1936 kesäolympialaisten mitalitaulukko
thumb|250px|Berliinin vuoden 1936 kesäolympialaisten kultamitali. Vuoden 1936 kesäolympialaiset, viralliselta nimeltään XI olympiadin kesäkisat, oli kansainvälinen monilajinen urheilutapahtuma, joka järjestettiin Berliinissä, Saksassa 1.–16. elokuuta. Berliini oli aikaisemmin valittu vuoden 1916 kesäolympialaisten isäntäkaupungiksi, mutta kisat peruttiin ensimmäisen maailmansodan vuoksi. Vuoden 1936 kesäolympialaisiin osallistui siihen mennessä ennätykselliset 49 kansallista olympiakomiteaa ja 3 963 urheilijaa, jotka kilpailivat 129 mitalitapahtumassa 19 urheilulajissa. 32 kansallisen olympiakomitean urheilijoita ylsi mitaleille, ja näistä 21 saavutti ainakin yhden kultamitalin. 17 olympiakomiteaa jäi mitalitta. Kisojen isäntämaa Saksan urheilijat voittivat yhteensä 89 mitalia, joka on edelleen yhtenäisen Saksan ennätys, tosin Itä-Saksa ylitti Berliinin kisojen mitalimäärän vuosien 1976, 1980 ja 1988 kesäolympialaisissa.
Mitalitaulukko
Painonnoston 67,5 kilogramman painoluokassa itävaltalainen Robert Fein ja egyptiläinen Anwar Mesbah päätyivät tasatulokseen, jolloin molemmat palkittiin kultamitalilla ja hopeaa ei jaettu. Telinevoimistelun permantokilpailussa saksalainen Konrad Frey ja sveitsiläinen Eugen Mack päätyivät tasapisteisiin, jolloin kumpikin palkittiin pronssimitalilla. Näiden poikkeustapausten vuoksi Berliinin olympiakisoissa jaettiin 130 kulta- ja pronssimitalia mutta vain 128 hopeamitalia.
Markku Lappalainen (muusikko)
Markku Lappalainen (s. 6. huhtikuuta 1976) on suomalaissukuinen basisti. Hän oli yhdysvaltalaisessa rock-musiikkia soittavassa Hoobastank-yhtyeessä vuodesta 1997 vuoteen 2005 asti. Vuoden 2005 kesäkiertueen jälkeen hän jätti yhtyeen tuntemattomasta syystä. Lappalainen korvattiin Hoobastankissa Josh Moreaulla.
Annikki Sankari
Annikki Sankari (o.s. Höök, 10. joulukuuta 1913 Kuhmoinen – 5. elokuuta 2012 Lahti) oli suomalainen kirjailija. Hän kirjoitti myös nimellä Tuovi Aarnio.
Sankari kävi kansakoulun ja suoritti maatalous- ja karjanpitokurssin Kansanvalistusseuran kirjeopistossa sekä useita maatalousalan ammattikursseja. Sotavuosina hän toimi maaseudun kartanoissa tilanhoitajan sijaisena ja apulaisena. Sankari asui Kuhmoisissa aikuisvuosiin saakka. Hän asui sen jälkeen Nastolan Villähteellä yli 30 vuoden ajan. Vuodesta 1979 hän asui Lahdessa.
Tekniikka
thumb|Vanha rakennusnosturi, jonka tyyppisiä käytettiin [[keskiaika|keskiajalla esimerkiksi kirkkojen rakentamisessa. Se toimii siten, että ihminen kävelee oravanpyörän sisällä, jolloin vinssin avulla kuorma nousee]]
Tekniikka tarkoittaa menetelmiä, joilla ihminen vaikuttaa ympäristöönsä ja käyttää sitä hyväkseen. Siinä muodossa kuin tekniikkaa on opetettu kouluissa 1800-luvun lopulta alkaen, tekniikka tarkoittaa luonnon mahdollisuuksien hyödyntämistä, varsinkin aineellisten tuotteiden valmistusta ja käyttöä luonnontieteiden sovelluksiin perustuvin keinoin. Sanaa tekniikka käytetään myös erilaisista menetelmistä, teko- tai suoritustavoista ja -taidoista, kuten korkeushypyn tekniikka.
Rakennukset, koneet ja laitteet edustavat tekniikan tuloksia. Tekniikkaa ei sinänsä tarvita mihinkään eikä sillä ole itseisarvoa, mutta tekniikalla voidaan saavuttaa yhteiskunnalle korkeampi materiaalinen perusta. Tekniikka on siten yleensä väline elintason nostamiseksi.
Tekniikka-käsitteestä ja sanan ”tekniikka” alkuperästä
Tekniikka-sanan sijasta käytetään jossain tapauksissa ”sovellettu tiede” -käsitettä (engl. applied science). Sovellettu tiede on tekniikkaa laajempi käsite, sillä sovelletuksi tieteeksi luetaan myös lääketiede.
Teknologialla tarkoitetaan teknisten ratkaisujen teoreettista puolta, ja se on siten kapeampi käsite kuin tekniikka. Arkikielessä teknologia-termiä on alettu käyttää englannin vaikutuksesta tekniikka-sanan synonyyminä. Suomen kieli kehittyy ja teknologia-termi näyttää olevan syrjäyttämässä tekniikka-sanan laajemmin. Vaikka sanan teknologia logos-pääte viittaa oppiin, se ei ole tiede siinä mielessä, että se ulkopuolisena tutkisi jotakin ilmiötä. Teknologia-nimistä tiedettä ei ole olemassa. Teknologia on tekniikan järjestelmien suunnittelua, rakentamista, käyttämistä ja tutkimusta, kaikkea yhdessä. Airaksisen mukaan teknologia on sama asia kuin tekniikka eli teknologia ei ole puhetta vaan tavaraa. Teknillistä tai teknologista koulutusta antavista ammattikorkeakouluista ja teknillisistä yliopistoista valmistuneiden ammattinimike on insinööri.
Tekninen tieto ja taito
Uusia koneita rakennetaan tyypillisesti koekappaleiden avulla ja seuraava pyritään tekemään tehokkaammaksi ja taloudellisemmaksi edellisestä saatujen tulosten mukaan. Koneiden ja rakenteiden äärirajoille viedystä mitoitusten optimoinnista on tekniikan historiassa useita esimerkkejä, kuten teräksiset riippusillat (esimerkiksi Tacoma Narrows) 1900-luvun alkupuolella. Nämä rakennettiin lopulta niin pitkiksi ja keveiksi, että kovassa tuulessa tultiin niiden ominaisvärähtelytaajuudelle, jolloin siltaan kohdistui huomattavasti laskettua suurempia kuormituspiikkejä ja siltoja sortui. Toinen tunnettu esimerkki on höyrykattila, jonka painetta haluttiin nostaa höyrykoneiden tehon parantamiseksi. Tämä johti varsinkin koko 1800-luvun ajan toistuvasti tuhoisiin räjähdysonnettomuuksiin. Tekninen osaaminen kasvaa kaikkien tällaistenkin vastoinkäymisten kautta ja seuraavalla kerralla otetaan mitoituksissa huomioon saadut kokemukset. Teknisen tietämyksen kasvaessa ja tietokonesimulaation avulla voidaan nykyään yhä paremmin laskea ja ennustaa rakenteiden kestävyyttä ja koneiden toimintaa jo suunnitteluvaiheessa.
Tekniikan historia
thumb|upright|[[valurauta|Raudan valmistusta.]] Varhaisimmalla tekniikalla on ikää yli miljoona vuotta ja se on siten vanhempaa kuin nykyihminen lajina. Ihmistä edeltäneet ihmislajit, kuten Homo erectus, tunsivat jo tulen ja työkalujen käytön. Tekniikalla on keskeinen osa ihmissuvun säilymisessä kilpailevien lajien kanssa. Eloonjäämisen kannalta keskeiset tekniset keksinnöt liittyvät ihmisyhteisöjen koon kasvamiseen ja ravinnon tuottamiseen eli metsästykseen ja maanviljelyyn. Aseet ovat olleet tärkeitä paitsi metsästyksessä myös ihmisyhteisöjen välisissä sodissa. Ihmisen käyttämästä tekniikasta jää jälkiä ja arkeologit ovatkin hyödyntäneet sitä jakamalla historiaa ihmisen käyttämän tekniikan mukaan kivikauteen, pronssikauteen ja rautakauteen.
Tekninen kehitys voidaan jakaa kolmeen vaiheeseen:
Alkukantaisilla ihmisillä tekniikka oli sattuman tekniikkaa. Hän on tietämätön keksimisen kyvystään. Hänen keksintönsä seuraavat todennäköisyydenlakeja siitä mihin ihmiset luonnossa saattavat ajan kanssa törmätä.
Käsityöläisen tekniikassa yhteiskunnassa on työnjako ja jotkut osaavat asioita, joita muut eivät pysty tekemään. Osaajilla on ”tekhne”, taito. Tätä taitoa siirretään oppipoikaperusteella eteenpäin tekniikkaa suuremmin kehittämättä.
Keksiminen käsityöläisyhteiskunnassa tuottaa työkaluja, ei koneita. Koneet pitää suunnitella ja siihen tarvitaan insinööri. Tiukan määritelmän mukaan ensimmäinen kone edustaen tekniikan kolmatta vaihetta on Richard Robertsin vuosina 1822-30 kehittämä kutomakone, koska se on ensimmäinen itsenäisesti toimiva kone, joka tekee itsenäisesti jonkun tuotteen. Teknikko-insinööri on siinä erottunut suorittaja-taitajasta, työläisestä.
Ensimmäinen kirjattu insinöörin tehtävänkuva vuodelta 1325 on ollut sotakoneiden suunnittelija. Englannin civil engineer ja ruotsin kielen termi civilingenjör ovat peräisin insinöörien tehtävien jakaantumisesta armeijan palveluksessa oleviin ja siviilitehtävissä oleviin, usein rakennus- ja siltasuunnittelijoihin. Ensimmäiseksi sähköinsinööriksi katsotaan William Gilbert, joka julkaisi vuonna 1600 teoksen De Magnete ja jota pidetään termin "electricity" keksijänä. Ensimmäisen höyrykoneen rakensi 1698 koneinsinööri Thomas Savery.
Mi (kana)
み hiraganalla tai ミ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan, ja ne ovat kana-aakkostojen 32. sijalla ma- ja mu-tavujen välissä.
Alkuperä
Hiragana み on johdettu man'yōgana-merkistön kautta kanjista 美 ja katakana ミ kanjista 三.
Tekniikka
Tekniikan historia
Tieteen ja tekniikan kehittymisen kannalta tärkeitä ovat olleet tiedon esittämiseen, taltiointiin ja välitykseen (kirjoitustaito, kirjapainotaito, tietokoneet) liittyvät tekniikat.
Mi (kana)
Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « mi ».
Tekniikka
Uuden teknisen tuotteen suunnittelun metodiikka
thumb|[[Purjelentokone, jonka tyyppisiä on suunniteltu ja valmistettu Suomessa]]
Mi (kana)
Kirjoitus
thumb|right|Vetojen järjestys merkille み. Hiragana み kirjoitetaan kahdella vedolla:
thumb|right|Vetojen järjestys merkille ミ. Katakana ミ kirjoitetaan kolmella vedolla:
Tekniikka
Vaatimuslista
Tuotekehityksessä ensimmäinen ja hyvin oleellinen tehtävä on tunnistaa, ymmärtää ja tulkita uuteen tuotteeseen kohdistuvat vaatimukset ja tekniset rajoitukset. Yleensä ei riitä, että tuote toimii, vaan sen on täytettävä muutkin vaatimukset. Vaatimuksiin saattaa sisältää rajoituksia saattavissa olevista resursseista, on erotettava kuvitteelliset ja tekniset rajoitukset, tunnistettava tulevaisuuden joustavuusvaatimukset muokkausten ja lisäysten suhteen ja muut tekijät kuten tuotteen hinta, valmistettavuus, käytettävyys ja huollettavuus. Kokoamalla vaatimuslista luodaan tuotteen määrittely, jossa kuvataan tuotteen käytön ja valmistettavuuden rajat.
Ongelman ratkaisu
thumb|[[Sanomalehtipainokone saksalaisessa museossa.]] Etsiessään vaatimuslistan toteuttamiseksi sopivan ratkaisun suunnittelijat hyödyntävät tietämystään tekniikasta, matematiikasta ja hankkimaansa kokemusta ja näiden perusteella analysoivat ongelmaa. Luomalla ongelmasta matemaattisen mallin pystytään ratkaisuja testaamaan. Yleensä on olemassa useita toteuttamiskelpoisia ratkaisuja, joten suunnittelijat joutuvat arvioimaan eri toteutustapoja tietämyksellään ja valitsemaan parhaiten vaatimuksiin sopivan ratkaisun. Suunnittelijan ammattitaidosta riippuu, löytyykö paras ratkaisu hänen keksimiensä ratkaisumahdollisuuksien joukosta. Joskus saattaa löytyä ratkaisu, jolla koko tarve uudelle tuotteelle poistuu.
Suunnittelijoiden tehtävänä on ennakoida, kuinka hyvin uusi tuote tulee toteuttamaan määrittelyn vaatimukset ennen tuotannon alkamista. Tässä he käyttävät apuna prototyyppejä, pienoismalleja, tietokonesimulointia, murtokokeita, ei rikkovia testejä ja kuormituskokeita. Testaus varmistaa tuotteen halutun toimivuuden. Suunnittelijat ovat tietoisia tuotevastuusta ja varmistavat mahdollisin hyvin, että uusi tuote ei tuota käyttäjille odottamattomia vahinkoja. Yleensä tuotteiden mitoituksissa käytetään varmuuskerroin vähentämään rikkoontumisien riskiä. Liian suuret varmuuden voivat toisaalta pienentää tuotteen hyödyllisyyttä.
Teknopessimismi
Teknopessimismi on asenne, jonka mukaan ihmisen kyltymättömien halujen ja tarpeiden tyydyttäminen johtaa onnettomuuteen ja kärsimykseen. Teknopessimisti voi myös katsoa, että tekniikka ei tee ihmistä yhtään onnellisemmaksi. Tekniikalla on aina sivuvaikutuksia. Pessimistin mielestä tekniikan sivuvaikutukset kuten ympäristön saastuminen johtaa lopulta tuhoon.
Tekniikan determinismi
Teknodeterministinen teesi väittää, että tekniikka muuttaa yhteiskuntaa ja sen arvoja jotenkin väistämättömästi ja välttämättä. Esimerkiksi autojen vieminen kehitysmaahan johtaa kokonaisen autoon liittyvän teknisen järjestelmän rakentamiseen, kuten bensiinin jakeluverkosto ja korjaamot. Ensimmäisenä tuskin käännetään manuaaleja, vaan autojen kanssa toimivat joutuvat opettelemaan vieraskielisiä sanoja. Aatesuuntana tunnetuin teknisen determinismin edustaja on marxilaisuus, jonka mukaan yhteiskunnan tekniset tuotantomenetelmät sanelevat yhteiskuntamuodon.
Tekniikan imperatiivi
Tekniikan imperatiivi väittää, että kaikki teknisesti toteutettavissa olevat koneet tullaan joskus rakentamaan. Esimerkiksi atomipommi kehitettiin, koska se oli mahdollista tehdä. Kirjallisuuden hullut tiedemiehet ovat olleet enemmänkin insinöörejä, esimerkiksi tohtori Frankenstein, joka ei tyytynyt pelkään tutkimiseen, vaan myös rakensi oman hirviönsä. Rajoitteet tekniikalle tulevat paljolti taloudelliselta puolelta ja lainsäädännöstä.
Tekniikan autonomisuus
Tekniikan autonomia ajattelun mukaan tekniikka kehittyy omien lakien mukaan sulkeutumana. Tekniikka syntyy tekniikasta. Tekniikka on yhä enemmän järjestelmiä, esimerkiksi sähköntuotanto- ja jakelu, vesi- ja viemärijärjestelmä, tietotekniikka ja muut vastaavat. Näihin on sijoitettu jo niin suuria summia ja ne ovat pitkälle standardisoituneet, joten niiden perustoiminnallisuuksien muuttaminen on vaikeaa, miltei mahdotonta. Tekniikka on kokonaisuus, jonka yksi osa edellyttää kaikki muut ja päinvastoin. Yhteiskunta ei voi ottaa tekniikkaa käyttöön vain osittain, tarpeen mukaan tai silloin tällöin, kun talous tai politiikka niin vaatii.
Tekniikka, tiede ja tekniikan kehitys
thumb|ILLIAC-tietokone vuodelta 1966, jolloin se oli tekniikan terävintä kärkeä.
Tieteen suhde tekniikkaan
Tieteen ja tekniikan ero on niiden tavoitteissa. Tieteenharjoittaja pyrkii selvittämään todellisuuden rakennetta ja toimintaa. Tähän voidaan käyttää apuna erilaisia teknisiä välineitä kuten mikroskooppi ja tietokone. Insinööri pyrkii saamaan aikaan halutun rakennelman tai toiminnon. Tähän hän voi käyttää apuna erilaisia tietoja kuten fysiikka tai kemia. Eli tieteilijän tavoite on nähdä todellisuus sellaisena kuin se on ja insinöörin tavoite on muokata siitä halutunlainen. Tekniikassa on yhteistä luonnontieteiden kanssa todennettavuus, kone toimii tai ei. Mielikuvitus on vapaa, mutta materiaalinen maailma rajoittaa ja vaatia kuria hengeltä. Aine on hengen valvoja ja opettaja.
Tekniikkaa ei voi yksinkertaistaa vain luonnontieteiden soveltamiseksi. Niinkin merkittävä keksintö kuin lentokone on tehty hyvin vähäisellä luonnontieteen tuntemuksella. Vasta 1800-luvun puolenvälin jälkeen tekniikka on hyödyntänyt luonnontiedettä laajasti ja tällöin kehitystä ajavana voimana ovat olleet sähköiset ja kemialliset ilmiöt, jotka toimivat ihmisen suoran havainnointikyvyn ulkopuolella. Luonnontiede ja mittalaitteet ovat silloin tarjonneet paremman ennustettavuuden ja laajemman näkemyksen. Tieteentekeminen ja tekniikka ovat tiukasti sidoksissa toisiinsa ja ruokkivat toisiaan. Tieteellinen tietämys nopeuttaa teknistä kehitystä tekemällä kehitystyöstä systemaattista pelkän kokeilun ja sattuman sijaan. Kehittynyt tekniikka perustuu tieteelliseen tietämykseen, esimerkiksi fysiikkaan, kemiaan, biologiaan ja kybernetiikkaan ja siten niiden pohjalla olevaan matematiikkaan. Uudet matemaattiset ja tieteelliset menetelmät ovat mahdollistaneet uusien fysikaalisten ilmiöiden mallintamisen ja siten teoriaan pohjautuvan suunnittelutyön. Esimerkki tästä ketjusta on Maxwellin yhtälöt (matematiikka), piiriteoria (fysiikka) sähköisten systeemien mallintamiseksi ja hallitsemiseksi ja sitten erilaisten sähkölaitteiden suunnittelu, rakentaminen, ylläpito ja käyttö.
1990-luvun lopulta lähtien on tekniikankehityksestä ollut esillä julkisuudessa malli, jossa innovaatioiden siemenet syntyvät yliopistoissa ja tutkimuslaitoksilla, josta ne virtaavat pk-yritysten kautta suuryrityksiin. Puhutaan lähteistä (source), ylävirrasta (upstream) ja alavirrasta (downstream). Ajatusmalliin on vaikuttanut historialliset tosiasiat: Esimerkiksi Wrightin veljekset kehittivät moottorilentokoneen polkupyöräpajassaan. Kehitystyön aikana he olivat kirjeenvaihdossa eri professoreiden kanssa. Toinen esimerkki pk-yrityksen innovatiivisuudesta on Microsoft, joka pystyi ottamaan käyttöön mikrotietokoneessa DARPAn 1960-luvun kehitysprojektien tulokset, jotka esimerkiksi kehityshankkeita tehnyt Rank Xerox hylkäsi.